Les Paul

Lester «Les Paul» William Polsfuss (1915–2009) var en amerikansk jazz- og pop-gitarist. Han var en pioner innen utviklingen av den elektriske gitaren.

 Liv og virke 
Bakgrunn
Les Paul  ble født i Waukesha i Wisconsin som Lester William Polsfuss. Senere begynte en forenklingsprosess av navnet. Familien forenklet navnet sitt til Polfus, og Lester forenklet det senere enda mer. Hans foreldre var George og Evelyn Polsfuss.

Les Paul ble først interessert i musikk da han var åtte år, da han begynte å spille på munnspill. Etter å ha prøvd seg på banjo fikk Paul så interesse for gitaren. 

Musiker
I trettenårsalderen var Paul allerede begynt å spille halvprofesjonelt som countrygitarist, og da han var sytten år spilte han med Rube Tronson's Cowboys. Litt etter gikk han ut av skolen for å flytte til St. Louis og ble medlem av Wolverton's Radio Band.

I 1930-årene arbeidet Paul i Chicago, hvor han spilte jazz i radioen. Pauls to første albums utkom i 1936, det ene under navnet Rhubarb Red (Pauls country-pseudonym), og det annet som en del av bluessangeren Georgia Whites band.

Paul var ikke spesielt begeistret for de halvakustiske gitarer som ble solgt i 1930-årene, og begynte å eksperimentere med sine egne designs.

I 1938 flyttet Paul til New York, og fikk en plass i radioshowet Fred Waring's Pensylvannians. I 1943 flyttet Paul igjen, denne gang til Hollywood, hvor han grunnla en ny trio. Den 2. juli 1944 spilte Les Paul i den første Jazz at the Philharmonic concert i Los Angeles sammen med blant andre Nat King Cole, som stand-in for Oscar Moore. Pauls trio spilte også i Bing Crosbys radioshow samme år. Crosby sponset så noen av Pauls opptakelser, og Paul og Crosby spilte inn noen numre sammen, deribladt It's Been A Long, Long Time, som blev en stor hit i 1945. Foruten å spille med Crosby og The Andrews Sisters, utgav Pauls egen trio også en rekke albums sist i 1940-årene.

Elektrisk gitar
I 1941 designet, og bygget Les Paul en av de første elektriske gitarer (men den var også selvstendig oppfunnet av Leo Fender og Adolf Rickenbacker omkring den samme tid). 

Les Paul-gitaren er oppkalt etter Les Paul, som var den første som gikk til Gibson med ideen om å lage en elektrisk gitar i hel tre først i 1945. Etter at Gibson først hadde gitt ham avslag, henvendte de seg senere til Les Paul med sitt designkonsept og han kom med to forslag. Det ene var at gitaren skulle anses som et luksusinstrument; gitaren skulle alltid produseres i en gull-modell (gold-top) og at man brukte en stol som strengene vikles rundt om. Det første forslaget ble akseptert og man har alltid kunnet kjøpe en gold-top Les Paul, men på grunn av problemer med intonasjonen fantes Pauls stoldesign bare på de første Les Paul-gitarer som ble laget. Les Paul-gitaren kom i salg i 1952, og har vært i salg siden da (unntatt årene 1960 til 1968 da Gibson SG skulle erstatte den, også under navnet Les Paul).

Gibson Les Paul-gitarer har blitt solgt nesten uavbrutt siden 1954.

Les Paul døde av lungebetennelse i 2009.

 Diskografi 
 Feedback (1944)  
 Les Paul Trio (1946) 
 Hawaiian Paradise (1949)
 The Hit Makers! (1950)
 The New Sound (1950)
 Les Paul's New Sound, Volume 2 (1951)
 Bye Bye Blues! (1952)
 Gallopin' Guitars (1952) 
 Les and Mary (1955)
 Time to Dream (1957)
 Lover's Luau (1959)
 The Hits of Les and Mary (1960) 
 Bouquet of Roses (1962)
 Warm and Wonderful (1962)
 Swingin' South (1963)
 Fabulous Les Paul and Mary Ford (1965)
 Les Paul Now! (1968)
 Guitar Tapestry
 Lover
 The Guitar Artistry of Les Paul (1971)
 The World is Still Waiting for the Sunrise (1974) 
 The Best of Les Paul with Mary Ford (1974) 
 Chester and Lester (1976) – med Chet Atkins
 Guitar Monsters (1977) – med Chet Atkins
 Les Paul and Mary Ford (1978)
 Multi Trackin'  (1979)
 All-Time Greatest Hits (1983) 
 The Very Best of Les Paul with  Mary Ford (1983) 
 Tiger Rag (1984) 
 Famille Nombreuse (1992) 
 The World Is Waiting (1992) 
 The Best of the Capitol Masters: Selections From The Legend and the Legacy Box Set (1992) 
 All-Time Greatest Hits (1992) 
 Their All-Time Greatest Hits (1995)
 Les Paul: The Legend and the Legacy (1996]
 16 Most Requested Songs (1996) 
 The Complete Decca Trios -- Plus (1936–1947) (1997) 
 California Melodies (2003)
 Les Paul & Friends: American Made World Played (2005)
 Les Paul And Friends: A Tribute To A Legend (2008)

 Referanser 

 Eksterne lenker 



 «Gitarlegenden Les Paul er død», TV2 Nyhetene 13. august 2009
 «Les Paul er død», Aftenposten 14. august 2009

Kategori:Gitarister fra USA
Kategori:Jazzgitarister fra USA
Kategori:Medlemmer av Rock and Roll Hall of Fame
Kategori:Personer fra Waukesha